CONSILIUL JUDEŢEAN BISTRIŢA-NĂSĂUD
CABINET PREŞEDINTE
 Nr. 16468/15.10.2015
EXPUNERE MOTIVE
privind aprobarea  Planului de ocupare a funcţiilor publice al  Direcţiei Generale de Asistenţă Socială şi Protecţia Copilului  Bistriţa-Năsăud pentru anul 2016 

Direcţia Generală de Asistenţă Socială şi Protecţia Copilului Bistriţa-Năsăud este o instituţie publică de interes judeţean, ce funcţionează în subordinea Consiliului Judeţean Bistriţa-Năsăud.

Potrivit prevederilor art. 23 alin 5) din Legea nr. 188/1999 privind statutul funcţionarilor publici, republicată(r2), cu modificările şi completările ulterioare, planul de ocupare a funcţiilor publice se elaborează anual, cu consultarea sindicatelor reprezentative ale funcţionarilor publici, de către preşedintele consiliului judeţean, prin aparatul de specialitate pentru autorităţile şi instituţiile publice din administraţia publică locală şi se aprobă prin hotărâre a consiliului judeţean.

Planul de ocupare a funcţiilor publice se întocmeşte centralizat, pe fiecare ordonator principal de credite şi pe fiecare instituţie din subordinea acesteia sau finanţată prin bugetul său. 

Prin adresa nr. 30218/ 05.10.2015 a Direcţiei Generale de Asistenţă Socială şi Protecţia Copilului Bistriţa-Năsăud, înregistrată la Consiliul Judeţean Bistriţa-Năsăud sub nr.I/15701/05.10.2015, directorul general al instituţiei publice solicită aprobarea Planului de ocupare a funcţiilor publice pe anul 2016. 

Proiectul Planului de ocupare a funcţiilor publice al Direcţiei Generale de Asistenţă Socială şi Protecţia Copilului Bistriţa-Năsăud pentru anul 2016 a fost transmis Agenţiei Naţionale a Funcţionarilor Publici prin adresa nr.IA/13608/28.08.2015.
Prin adresa nr.41353/2015, înregistrată la Consiliul Judeţean Bistriţa-Năsăud sub nr.I/15509/01.10.2015, Agenţia Naţională a Funcţionarilor Publici a comunicat faptul că nu sunt observaţii legate de modul de completare a planului de ocupare a funcţiilor publice.

          Propuneri privind planul de ocupare a funcţiilor publice al Direcţiei Generale de Asistenţă Socială şi Protecţia Copilului Bistriţa-Năsăud pntru anul 2016:

    a) numărul maxim al funcţiilor publice rezervate promovării funcţionarilor  publici  -  6 promovare în grad;

    b) numărul maxim al funcţiilor publice care vor fi rezervate în scopul promovării rapide  - 0;

    c) numărul maxim al funcţiilor publice care vor fi ocupate prin recrutare  - 45;
    d) numărul maxim al funcţiilor publice care vor fi înfiinţate – 6 (se înfiinţează  funcţii publice  în vederea promovării, adică se transformă prin reorganizare  dintr-o funcţie publică de grad inferior într-o funcţie publică de grad superior după  promovare);

    e) numărul maxim al funcţiilor publice care vor fi supuse reorganizării - 6

(aceste funcţii publice se reorganizează prin promovare conform lit. d);

    f) numărul maxim de funcţii publice pe fiecare clasă, categorie şi pe grade   profesionale  -   109;
    g) numărul maxim al funcţiilor publice de conducere şi al funcţiilor publice corespunzătoare categoriei înalţilor funcţionari publici - 13.
    e) numărul funcţiilor publice ocupate - 64;

    f) numărul funcţiilor publice vacante – 45.
Faţă de cele de mai sus iniţiez proiectul de hotărâre privind aprobarea Planului de ocupare a funcţiilor publice al Direcţiei Generale de Asistenţă Socială şi Protecţia Copilului Bistriţa-Năsăud pentru anul 2016, conform anexei la proiectul de hotărâre şi abrogarea Hotărârii Consiliului Judeţean nr.129/2014 privind aprobarea Planului de ocupare a funcţiilor publice din cadrul Direcţiei Generale de Asistenţă Socială şi Protecţia Copilului Bistriţa-Năsăud pentru anul 2015.

